### Beslutninger

Fremsendes til Teknisk Udvalg til behandling i henhold til beslutning i byrådets møde den 6. december 2023.

###

Forslag om omlægning af linje 3A til [adresse]

### Resume

Oprindeligt var det hensigten, at [adresse] Ø skulle betjenes med letbane. I forbindelse med budgetforlig 2022 konstaterede forligspartierne dog, at det har vist sig vanskeligt at etablere en letbanestrækning på [adresse], uden at det vil være uhensigtsmæssigt for trafikafviklingen i blandt andet [adresse].

Forligspartierne anmodede samtidig Teknik og Miljø om at udarbejde et alternativt forslag til kollektiv trafik betjening af [adresse]

Teknik og Miljø foreslår nu, at linje 3A som i dag har endestation på [adresse], forlænges til [adresse] Linje 23 forbinder i dag [adresse] med Rutebilstationen.

En A-buslinje til [adresse] Ø er en betragtelig opgradering i serviceniveau, og vurderes samlet set at have positive konsekvenser for køretid- og passagerer sammenlignet med den nuværende løsning.

Det estimeres, at omlægningen af linje 3A vil have en årlig merudgift til driften på ca. 2,21 mio. kr. og desuden indebære udgifter til anlæg på 3,12 mio. kr.

Omlægningen kan implementeres sommeren 2024.

### Beslutningspunkter

Det indstilles:

At 1) der godkendes en samlet bevilling på 22,1 mio. kr. til drift af linje 3A, som erstatter linje 23, til betjening af [adresse] i en driftsperiode op til 10 år (2,21 mio. kr./år).

At 2) der godkendes en anlægsbevilling på 3,12 mio. kr. til etablering eller forbedring af tre busstoppesteder på Casper Bertelsen og Zenia Sørensen samt skiltning til stoppesteder.

At 3) der udmøntes samlet set 25,22 mio. kr. fordelt med 22,1 mio. kr. til drift og 3,12 mio. kr. til anlæg fra den på anlægsreserven afsatte pulje på 150 mio. kr., som forligspartierne afsatte til kollektiv trafik mm. til [adresse] Ø i budgetforlig i 2022.

### Borgmesterens Afdelings påtegning

Fremsendes til Magistraten.

I indstillingen udmøntes der midler til driften for en periode på op til 10 år. For de første 5 år udmøntes driften til Teknik og Miljø, mens driftsudgifterne for de resterende 5 år udmøntes til kassen, hvorfra Teknik og Miljø senere vil få udmøntet driftsmidler. Dermed udmøntes der med denne indstilling 11,05 mio. kr. til kassen, der senere skal bruges til finansiering af driften. På den baggrund skal borgmesterens Afdeling anbefale, at måltallet for den finansielle egenkapital justeres med de 11,05 mio. kr.

Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Erna Hermansen: 11

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Teknik og Miljøs indstilling af 25. oktober 2023.

Borgmester Helge Thomsen, rådmand Bobby Winther, Åbjørn Holst og Paul Frederiksen var forhindret i at deltage i sagens behandling.